PROJEKTS

LATVIJAS REPUBLIKAS MINISTRU KABINETS

2017. gada \_\_\_\_. \_\_\_\_\_\_\_\_\_\_ Rīkojums Nr.\_\_\_\_\_

Rīgā (prot.Nr.\_\_\_\_\_.§)

**Par nekustamā īpašuma Atmodas bulvārī 7, Liepājā, pārņemšanu Aizsardzības ministrijas valdījumā**

1. Saskaņā ar Publiskas personas mantas atsavināšanas likuma 42. panta otro daļu, 43. pantu un Nacionālo bruņoto spēku likuma 6. pantu, 18. panta trešo daļu, pārņemt bez atlīdzības valsts īpašumā Aizsardzības ministrijas valdījumā Liepājas pilsētas domes īpašumā esošo nekustamo īpašumu Atmodas bulvārī 7, Liepājā (nekustamā īpašuma kadastra Nr. 1700 002 0275) – zemes vienību 1,1496 ha platībā kopā ar funkcionāli piederīgajām inženierbūvēm un komunikāciju tīkliem Nacionālo bruņoto spēku uzdevumu īstenošanai.
2. Aizsardzības ministrijai šī rīkojuma 1. punktā minēto nekustamo īpašumu izmantot Nacionālo bruņoto spēku uzdevumu īstenošanai.
3. Aizsardzības ministrijai, nostiprinot zemesgrāmatā uz valsts vārda Aizsardzības ministrijas personā īpašuma tiesības uz šī rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Aizsardzības ministrija nodrošina šī rīkojuma 2. punktā minēto uzdevumu īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku;

3.3. norādīt, ka Aizsardzības ministrija nekustamo īpašumu bez atlīdzības nodod Liepājas pilsētas pašvaldībai, ja tas vairs netiek izmantots šī rīkojuma 2. punktā minēto uzdevumu īstenošanai.

Ministru prezidents M. Kučinskis

Aizsardzības ministrs R. Bergmanis

Iesniedzējs:

Aizsardzības ministrs R. Bergmanis

Vīza: valsts sekretārs J. Garisons

17.01.2017

212

A. Misiņš, tālr. 67335159

andris.misins@mod.gov.lv